Mars (måned)

Mars er den tredje måneden i året i den gregorianske kalender og en av syv gregorianske måneder med en lengde på 31 dager.

I antikkens Roma ble mars kalt Martius etter den romerske krigsguden Mars. Opprinnelig var mars den første måneden i romernes 10-månederskalender.timeanddate.com, The Roman Calendar. Besøkt 6. februar 2017. 

I britisk folketro ble det regnet som lykkebringende å hilse den første dagen i mars med utropet Rabbits! (= Kaniner!) Da kom man kanskje til å få en gave. Noen steder ble det sagt at utropet virket på den første dagen i alle månederTopics Questions and answers, Oxford University Press (s. 208) - særlig om det ropes opp i skorsteinen.Dee Dee Chainey: «The lore of the land», The Countryman, mars 2020   

Astrologisk begynner mars med solen i fiskene og ender i væren. Mars på den nordlige halvkule er tradisjonelt den første vårmåneden.

 Referanser